มีอาการเจ็บคอ ระคายเคือง มีเสมหะสีเขียว กลืนลำบาก ไม่มีไข้ มีอาการระคายเคืองตั้งแต่วันอาทิตย์วันอังคารรู้สึกเจ็บเพราะมีเสมหะ ด้วย ดูในช่องปาก ลิ้นไก่บวมแดง ใช้ยาอะไรดีคะ
สวัสดีค่ะ งาน,อาการเจ็บคอ มีเสมหะ กลืนลำบาก อาจเกิดจากสาเหตุ เช่น1.ไข้หวัด แต่นอกจากอาการเจ็บคอ ก็มักมีน้ำมูก คัดจมูก ไอ จาม ปวดศีรษะ ปวดเมื่อยตามตัว มีไข้ เป็นต้น2.ไข้หวัดใหญ่ อาการจะคล้ายกับไข้หวัดธรรมดาแต่จะรุนแรงกว่า3. ติดเชื้อโควิด 19 อาการจะคล้ายกับไข้หวัดได้4. คออักเสบ (pharyngitis) แต่มักจะมีไข้สูง หนาวสั่น ปวดหัว ปวดเมื่อยตัว คลื่นไส้ คอแดง เจ็บคอ กลืนลำบาก คลื่นไส้ อาเจียน ต่อมน้ำเหลืองบริเวณคอบวมโต5. ทอนซิลอักเสบ (Tonsillitis)แต่มักจะมีไข้สูง หนาวสั่น เจ็บคอมากจนกลืนน้ำและอาหารได้ลำบาก คลื่นไส้ ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก ต่อมทอนซิลทั้งสองข้างจะบวมโต สีแดงจัด มีจุดหนองติดอยู่บนทอนซิล6. เป็นแผลร้อนบริเวณที่ลิ้นไก่ ซึ่งทำให้เจ็บบริเวณคอ กลืนลำบาก และลิ้นไก่ดูบวมแดงได้ แต่น่าจะเห็นแผลร้อนในบริเวณลิ้นไก่นอกจากนี้อาการเจ็บคอ อาจเกิดจากสาเหคุอื่นๆ ที่ไม่ใช่การติดเชื้อ เช่น- มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เศษพลาสติก เป็นต้น- โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้ และอาจทำให้คอหอยแดง ลิ้นไก่บวมแดงได้- ภูมิแพ้ แต่มักมีอาการน้ำมูกไหลเป็นหลัก เมื่อน้ำมูกที่หลังคอสะสมจนมากเกินไปจึงทำให้เกิดการระคายเคืองต่อคอ ทำให้เจ็บได้- การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆ- การดื่มแอลกอฮอล์ การกินอาหารเผ็ด หรือรสจัดไป- การใช้เสียงมากเกินไป การตะโกนหรือพูดคุยติดต่อเป็นเวลานาน- มีก้อนเนื้องอก หรือมะเร็งในบริเวณลำคอ แต่จะเห็นก้อนหรือแผลบริเวรลำคอในเบื้องต้น ควรลองตรวจ ATK หาการติดเชื้อโควิด 19 ดูด้วย หากตรวจไม่พบ และไม่มีไข้ ก็อาจดูแลตนเองไปก่อน ได้แก่ การพยายามดื่มน้ำเปล่ามากๆ งดน้ำเย็น ทานอาหารอ่อนๆ รสจืด พักผ่อนเยอะๆ งดสูบบุหรี่และดื่มแอลกอฮอล์ บ้วนปากล้างลำคอด้วยน้ำเกลือ งดการใช้เสียงดัง หรือพูดมากไป เป็นต้น ส่วนยายังไม่แนะนำให้ทาน เพราะยังไม่ทราบสาเหตุที่แน่นอน อาจอมยาอม หรือพ่นยาสำหรับแก้เจ็บคอไปก่อนค่ะ แต่หากอาการไม่ดีขึ้น เจ็บคอมากขึ้น หรือมีไข้ขึ้น แนะนำให้ไปพบแพทย์เพื่อตรวจหาสาเหตุและรักษาค่ะ